บริษัทลูกจีสตีลตัดขายหุ้นGJSตุนเงินใช้หนี้
โอเรียลทัล แอ็กเซส&nbsp;ขายหุ้นของบริษัท จี เจ สตีล(GJS) 2,200 ล้านหุ้น เตรียมไว้ชำระหนี้
13 พ.ค. 2553

โอเรียลทัล แอ็กเซส ขายหุ้นของบริษัท จี เจ สตีล(GJS) 2,200 ล้านหุ้น เตรียมไว้ชำระหนี้
บริษัท จี สตีล จำกัด (GSTEEL)  เปิดเผยว่าบริษัทย่อย คือ โอเรียลทัล แอ็กเซส  ได้ตัดสินใจขายหุ้นของบริษัท จี เจ สตีล(GJS) จำนวน 2,200 ล้านหุ้น หรือ เท่ากับ 5.54% ของทุนเรียกชำระแล้ว ให้กับผู้ซื้อรายย่อย 15 ราย ในราคา 0.150321บาทต่อหุ้น เป็นจำนวนเงิน 330,706,200 บาท ซึ่งต่ำกว่าราคาในตลาดประมาณ 25 % เมื่อเปรียบเทียบกับราคาหุ้นก่อนที่จะเกิดรายการขายนี้ 
ส่วนการขายหุ้นครั้งนี้  เป็นหุ้นในส่วนที่นำไปจำนำไว้กับสถาบันให้กู้ยืมเงินต่างประเทศภายใต้ข้อตกลงการกู้ยืมเงินจำนวน 120 ล้านเหรียญสหรัฐ  เพื่อเตรียมเงินไว้สำหรับการชำระจำนวน 10 ล้านเหรียญสหรัฐที่จะครบกำหนดในวันที่  19 พ.ค.นี้  เพราะบริษัทมีกระแสเงินสดไม่เพียงพอและการขายนี้จะเกิดขึ้นก่อนหน้าที่ GJS จะต้องนำส่งงบการเงินไตรมาส 1 เพียง 2-3 วัน ซึ่งอาจมีผลในทางบวกหรือลบเมื่อเปรียบเทียบกับงบการเงินไตรมาสก่อนหน้านี้         "บริษัทย่อยหลีกเลี่ยงการผิดนัดชำระหนี้ ซึ่งหากผิดนัดชำระหนี้ผู้ให้กู้สามารถเรียกรับชำระหนี้ตามสัญญากู้ทั้งจำนวนได้ทันที ซึ่งหมายความว่าผู้ให้กู้มีสิทธิที่จะขายหุ้นของ GJS จำนวน 10,806,434,586 หุ้นที่ถือโดยบริษัทย่อย ดังน้นการตัดสินใจขายหุ้นครั้งนี้จึง เป็นวิธีการที่ดีที่สุดในการป้องกันการบังคับขายหุ้นของGJS ในจำนวนมากกว่านี้  "
ส่วนแนวทางการชำระเงนกู้ส่วนที่เหลือ บริษัทฯและบริษัทย่อยมีแนวทางในการชำระหนี้ส่วนที่เหลือภายใต้สัญญากู้โดยการหาผู้ร่วมลงทุนใหม่และ/หรือเงินกู้ใหม่จากสถาบันการเงิน